मियां रत्तनदेव ते चंजनदेव ने इक दूए गी दिक्खेआ ते मियां रत्तनदेव ने असलम बेग गी आक्खेआ जे इक दिन सोचने दी मोह्‌लत दित्ती जा। दरबारा परतोऐ तां दौन्नें सोचेआ जे भले फसे आं। मंडी सुचेतगढ़ दा किला अपनी निग्गर कन्धे करी बड़ा प्रमिद्ध हा। दूए पासै राजा भूपचन्द धड़वैल दा राजा बड़ा भारी सूरमा हा। उसदे बफादार सपाही जी-जान कन्ने लड़दे हे ते है बी ओ जम्वाल राजपूत हे। जम्मुआ चलदे बाकी कुल पं’जी जां-बाज घुड़सवार गै मियां रत्तनदेव ते मियां चंदनदेव कन्ने आए हे। इन्दे कन्ने कियां ओ किला सर कीता जाई सकदा ऐ। उनेंगी पता हा जे मुगल फौज उंदै आस्तै बेखिद साबत होग। बड़े धर्म संकट च फसे दे रेह्। इक पासै उन्दा राजा हा ते दूए पासै उंदी आन।